CELEX: 32020R0967
Language: sl
Date: 2020-07-03 00:00:00
Title: Izvedbena uredba Komisije (EU) 2020/967 z dne 3. julija 2020 o določitvi podrobnih pravil o lastnostih signalizacije in uporabe zvočnih odvračalnih naprav iz dela A Priloge XIII k Uredbi (EU) 2019/1241 Evropskega parlamenta in Sveta o ohranjanju ribolovnih virov in varstvu morskih ekosistemov s tehničnimi ukrepi

6.7.2020   
               
               
                  SL
               
               
                  Uradni list Evropske unije
               
               
                  L 213/4
               
            
         IZVEDBENA UREDBA KOMISIJE (EU) 2020/967
         z dne 3. julija 2020
         o določitvi podrobnih pravil o lastnostih signalizacije in uporabe zvočnih odvračalnih naprav iz dela A Priloge XIII k Uredbi (EU) 2019/1241 Evropskega parlamenta in Sveta o ohranjanju ribolovnih virov in varstvu morskih ekosistemov s tehničnimi ukrepi
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2019/1241 Evropskega parlamenta in Sveta z dne 20. junija 2019 o ohranjanju ribolovnih virov in varstvu morskih ekosistemov s tehničnimi ukrepi (1) ter zlasti člena 24(1)(e) Uredbe,
         ob upoštevanju naslednjega:
         
                     (1)
                  
                  
                     Za odvračanje kitov in delfinov od ribolovnih orodij je bilo razvitih več zvočnih naprav, ki so se izkazale za uspešne pri zmanjševanju naključnega ulova kitov in delfinov pri ribolovu z mirujočimi mrežami. Uporaba takih naprav se zahteva na območjih in pri ribolovu z znanimi ali predvidljivimi visokimi ravnmi prilova kitov in delfinov, kot je določeno v točki 1.1 dela A Priloge XIII k Uredbi (EU) 2019/1241.
                  
               
                     (2)
                  
                  
                     Uredba (EU) 2019/1241 poenostavlja obstoječi pravni okvir za tehnične ohranitvene ukrepe v Evropski uniji, ki je z leti postal zelo zapleten. V okviru poenostavitve je bila Uredba Sveta (ES) št. 812/2004 (2), ki določa ukrepe v zvezi z naključnim ulovom kitov in delfinov pri ribolovu, razveljavljena z Uredbo (EU) 2019/1241, ki je prevzela le temeljne tehnične ukrepe za zmanjšanje naključnega ulova, kot je zahteva, da se na posebnih območjih ribolovno orodje uporablja z zvočnimi odvračalnimi napravami za zmanjšanje naključnega ulova kitov in delfinov.
                  
               
                     (3)
                  
                  
                     Uredba (EU) 2019/1241 ni prevzela podrobnih tehničnih specifikacij za učinkovitost zvočnih odvračalnih naprav, določenih v členu 3 in Prilogi II k Uredbi Sveta (ES) št. 812/2004. V skladu s tem bi morala ta uredba določiti take podrobne tehnične specifikacije ali pogoje za uporabo zvočnih odvračalnih naprav, ki se zdaj zahteva v skladu s točko 1.1 dela A Priloge XIII k Uredbi (EU) 2019/1241, podobno kot so bili prej določeni v členu 3 in Prilogi II k Uredbi (ES) št. 812/2004.
                  
               
                     (4)
                  
                  
                     Vendar ob upoštevanju mnenja Znanstvenega, tehničnega in gospodarskega odbora za ribištvo (STECF) (3) razvoj novih zvočnih odvračalnih naprav ne bi smel biti omejen s tehničnimi specifikacijami. Državam članicam bi bilo za namene te uredbe zato treba dovoliti, da dovolijo uporabo novorazvitih in učinkovitih vrst zvočnih odvračalnih naprav, ki niso v skladu s tehničnimi specifikacijami, določenimi v tej uredbi, če obstajajo dokazi, da so take naprave vsaj tako učinkovite pri zmanjševanju naključnega ulova kitov in delfinov kot naprave, določene v Uredbi (EU) 2019/1241 (vključno z nadaljnjimi izvedbenimi pravili, sprejetimi v skladu s to uredbo). Zato je primerno, da se določijo pogoji, pod katerimi lahko države članice dovolijo uporabo zvočnih odvračalnih naprav, ki izpolnjujejo take alternativne tehnične specifikacije ali pogoje.
                  
               
                     (5)
                  
                  
                     Glede na pomanjkljivosti, izpostavljene v poročilih o nadzoru in izvajanju določb o tehničnih specifikacijah za uporabo zvočnih odvračalnih naprav, ki jih je do zdaj prejela Komisija, bi bilo treba v tej uredbi pojasniti, da morajo zvočne odvračalne naprave delovati med celotno ribolovno operacijo in ne le ob namestitvi mrež.
                  
               
                     (6)
                  
                  
                     Ukrepi iz te uredbe so v skladu z mnenjem Odbora za ribištvo in ribogojstvo –
                  
               SPREJELA NASLEDNJO UREDBO:
         
            Člen 1
            Ta uredba določa podrobna pravila o lastnostih signalizacije in uporabe zvočnih odvračalnih naprav iz dela A Priloge XIII k Uredbi (EU) 2019/1241.
         
         
            Člen 2
            
               1.   Kapitani ribiških plovil Unije zagotovijo, da so zvočne odvračalne naprave iz točke 1.1 Priloge XIII k Uredbi (EU) 2019/1241 popolnoma delujoče med celotno ribolovno operacijo.
            
            
               2.   Take zvočne odvračalne naprave so v skladu z enim od sklopov tehničnih specifikacij in pogojev za uporabo, opredeljenih v Prilogi k tej uredbi.
            
            
               3.   Z odstopanjem od odstavka 2 lahko države članice dovolijo uporabo zvočnih odvračalnih naprav, ki ne izpolnjujejo tehničnih specifikacij ali pogojev za uporabo, opredeljenih v Prilogi, če so take naprave vsaj enako učinkovite pri zmanjševanju naključnega ulova kitov in delfinov kot zvočne odvračalne naprave, ki izpolnjujejo tehnične specifikacije ali pogoje, opredeljene v Prilogi, in je to ustrezno dokumentirano.
            
            
               4.   Države članice Komisijo obvestijo o dovoljenjih, izdanih v skladu z odstavkom 3, v dveh mesecih od datuma izdaje.
            
            
               5.   Uradnemu obvestilu iz odstavka 4 so priložene podrobne tehnične in znanstvene informacije o zvočnih odvračalnih napravah, dovoljenih v skladu z odstavkom 3, ter njihovih učinkih na naključni ulov kitov in delfinov.
            
         
         
            Člen 3
            Ta uredba začne veljati trideseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 3. julija 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 198, 25.7.2019, str. 105.
         
            (2)  Uredba Sveta (ES) št. 812/2004 z dne 26. aprila 2004 o podrobnih pravilih v zvezi naključnimi ulovi kitov in delfinov pri ribolovu in o spremembi Uredbe (ES) št. 88/98 (UL L 150, 30.4.2004, str. 12).
         
            (3)  STECF (19-07) iz julija 2019: https://stecf.jrc.ec.europa.eu/documents/43805/2489016/STECF+19-07+-+Incid+catches+cetaceans.pdf/3485bafd-4350-40af-8d72-0226a68cb86e.
      
      
         
            PRILOGA
            TEHNIČNE SPECIFIKACIJE IN POGOJI ZA UPORABO ZVOČNIH ODVRAČALNIH NAPRAV
            Vsaka zvočna odvračalna naprava, ki se uporablja pri izvajanju člena 2(2), je v skladu z enim od naslednjih sklopov lastnosti signalizacije in uporabe:
            
                         
                     
                     
                        Sklop 1
                     
                     
                        Sklop 2
                     
                  
                         
                     
                     
                        
                           Lastnosti signalizacije
                        
                     
                  
                        Tvorba signala
                     
                     
                        digitalna
                     
                     
                        analogna
                     
                  
                        Tonsko/širokopasovno
                     
                     
                        širokopasovno/tonsko
                     
                     
                        tonsko
                     
                  
                        Izvorne ravni (maks.–min.)
                        re 1 μPa@1 m
                     
                     
                        145 dB
                     
                     
                        130–150 dB
                     
                  
                        Osnovna frekvenca
                     
                     
                        
                                    (a)
                                 
                                 
                                    20–160 kHz
                                    širokopasovni razpon
                                 
                              
                                    (b)
                                 
                                 
                                    10 kHz tonsko
                                 
                              
                     
                        10 kHz
                     
                  
                        Visokofrekvenčni harmoniki
                     
                     
                        da
                     
                     
                        da
                     
                  
                        Trajanje impulza (nominalno)
                     
                     
                        300 ms
                     
                     
                        300 ms
                     
                  
                        Interval impulza
                     
                     
                        
                                    (a)
                                 
                                 
                                    4–30 sekund, naključno
                                 
                              
                                    (b)
                                 
                                 
                                    4 sekunde
                                 
                              
                     
                        4 sekunde
                     
                  
                         
                     
                     
                        
                           Lastnosti uporabe
                        
                     
                  
                        Največja razdalja med dvema zvočnima odvračalnima napravama vzdolž mrež
                     
                     
                        200 m, po ena zvočna naprava pritrjena na vsak konec mreže (ali kombinacije mrež, pritrjenih skupaj)
                     
                     
                        100 m, po ena zvočna naprava pritrjena na vsak konec mreže (ali kombinacije mrež, pritrjenih skupaj)